Gintaras Bendžius

Gintaras Bendžius (1971 m. gruodžio 22 d. Plungėje – 2025 m. gegužės 19 d. Bergsfjordene, Lopoje, Norvegijoje)Norvegijos žiniasklaidoje – daugiau informacijos apie tragišką Gintaro Bendžiaus mirtį. Delfi. 2025-05-22. Nuoroda tikrinta 2025-05-24. – Lietuvos populiariosios muzikos prodiuseris, muzikos atlikėjų vadybininkas. 

 Biografija 

Gimė ir augo Plungėje. 1995 m. baigė Vilniaus pedagoginio instituto istorijos ir socialinės pedagogikos bakalauro studijas.

Kūrybinės veiklos pradžioje dirbo jaunimui skirtos laidos vedėju Lietuvos radijo II programoje, buvo humoristinės muzikinės grupės „Trumpas sujungimas“ narys.Broliai Bendžiai persirgo žvaigždžių liga. Delfi. 2009-11-13. Nuoroda tikrinta 2025-05-24. Maždaug nuo 1993 m. dirbo kartu su broliu Mindaugu. Vadovavo prodiuserinei kompanijai „Cactus“. Rašė ir aranžavo dainas, prodiusavo albumus tokioms popmuzikos grupėms kaip „Mango“, „Pikaso“, „Junior“, atlikėjams Amberlife, Deiviui, Geltonai ir kt.

2019 m. su Visuomeniniu rinkimų komitetu „Mano Klaipėda“ kandidatavo į Klaipėdos miesto savivaldybės tarybą (nebuvo išrinktas).Kandidatas į savivaldybės tarybos narius. Gintaras Bendžius. Vyriausioji rinkimų komisija. Nuoroda tikrinta 2025-05-24. Dalyvavo visuomeninėje veikloje: asociacijos „Mano miestas Klaipėda“ prezidentų klubo narys, Rotary klubo „Concordia 1826“ narys.

G. Bendžius tragiškai mirė pramogaudamas Norvegijoje, Šiaurės jūroje, kur per audrą apsivertė su žvejybine valtimi.In Memoriam. Legendinis prodiuseris Gintaras Bendžius – apie muzikos pasaulio užkulisius ir sukurtą muzikos imperiją. Delfi. 2025-05-22. Nuoroda tikrinta 2025-05-24.

G. Bendžius buvo nevedęs, su drauge Asta Viskontaite augino sūnų Herkų Mantą (g. 2006 m.).

Palaidotas Lėbartų kapinėse.Klaipėdoje – atsisveikinimas su žuvusiu Gintaru Bendžiumi: šeimos prašymas ir jautrus bičiulių „sudie“. 15min. 2025-05-31. Nuoroda tikrinta 2025-05-31.

 Įvertinimas 
2001 m. Bravo muzikinių apdovanojimų Metų muzikos prodiuseris (kartu su broliu Mindaugu).

 Šaltiniai 

Kategorija:Lietuvos muzikos prodiuseriai